ใช้ฟิลเตอร์ต่างๆ สลับหน้า (Face-Swap) พิมพ์ข้อความลงไป ใช้ฟีเจอร์วาดรูป ใช้เวอร์ชั่นเก่า ใส่สติกเกอร์, Emoji และ Bitmoji ใช้ Lenses (Face Effects)
ฟิลเตอร์ต่างๆ ใน Snapchat จะใช้ได้ก็หลังถ่าย Snap แล้ว ทำให้รูปหรือวิดีโอเจ๋งขึ้นแบบไม่ต้องพยายามให้มากความ คุณดูฟิลเตอร์ง่ายๆ แค่ปัดหน้าจอไปทางซ้ายหรือขวา หรืออ่านรายละเอียดเต็มๆ ที่ด้านล่างได้เลย ถ้าอยากใช้ฟิลเตอร์ให้ครบเครื่อง ก็ต้องอัพเดท Snapchat เป็นเวอร์ชั่นล่าสุดซะก่อน ถ้ารู้ตัวว่าไม่ได้อัพเดทมาสักพักแล้ว พออัพเดทอาจจะมีตัวเลือกฟิลเตอร์เพิ่มเติม คุณอัพเดทแอพได้ใน Google Play Store หรือ App Store ของ iPhone ลองอ่านวิธีการอัพเดท Snapchat ดู ถ้าอยากรู้ขั้นตอนการอัพเดทแอพ Snapchat โดยละเอียด ปัดหน้าถ่ายรูปลงมา แล้วแตะ ⚙️ มุมขวาบน เพื่อเปิดเมนู Settings  เลื่อนลงไปแตะ Manage Preferences ในหัวข้อ "Additional Services" ของเมนู เลื่อนสวิตช์ข้าง Filters ไปที่ "On" เพื่อให้กลายเป็นสีเขียว ถ้าอยากใช้ฟิลเตอร์ Snapchat ต้องรู้ location หรือตำแหน่งที่ตั้งของคุณ เพราะบางฟิลเตอร์ต้องใช้ข้อมูล location ถึงจะใส่ฟิลเตอร์ได้ เช่น ฟิลเตอร์บอกเมือง หรืออุณหภูมิ  iOS - เปิดแอพ Settings เลื่อนลงไปแตะ Privacy แล้วแตะ Location Services เลื่อนสวิตช์ข้าง Location Services ไปที่ "On" ถ้าตอนแรกยังไม่เป็นสีเขียว ให้เลื่อนลงไปแตะ Snapchat แล้วแตะ While Using the App  Android - เปิดแอพ Settings เลือก "Location" แล้วเลื่อนสวิตช์ "Location" ทางด้านบนของเมนูไปที่ on เริ่มต้นจากหน้าถ่ายรูป (Camera screen) แตะวงกลมใหญ่ๆ เพื่อถ่ายรูป คุณแตะวงกลมค้างไว้เพื่อถ่ายวิดีโอได้นานถึง 10 วินาที ถ้าจะถ่ายรูป ให้คลิกไอคอนซ้ายล่างที่มีเลข ‘5’ และมีวงกลมล้อมรอบ เพื่อเลือกว่าจะให้รูปขึ้นนานแค่ไหนก่อนหายไป ปกตินานสุดคือ 10 วินาที ถ้าเป็นวิดีโอแล้วอยากจะ mute หรือปิดเสียง ให้แตะปุ่ม audio มุมซ้ายล่าง ปัดรูปไปทางขวาหรือซ้าย เพื่อใส่ฟิลเตอร์ต่างๆ ถ้าเป็น Geo-specific filters หรือฟิลเตอร์ที่ต้องอาศัยข้อมูลตำแหน่งที่ตั้งของคุณ จะใช้งานไม่ได้ถ้าคุณยังไม่เปิด Location Services ไว้ ถ้าอยากเลื่อนดูฟิลเตอร์ต่างๆ ให้ปัดไปทางซ้ายหรือขวา จะมีฟิลเตอร์พวกนี้ไหม ขึ้นอยู่กับ location ปัจจุบันของคุณ  City-based - ปกติจะมี 2 - 3 เวอร์ชั่นตามเมืองที่อยู่ (ตามชื่อ) Community-based - จะเป็น artwork หรือผลงานของผู้ใช้ต่างๆ ทั่วโลก ที่ Snapchat พิจารณาแล้ว คุณก็เลือกใช้ได้เลย แต่จะไม่อนุญาตให้ใช้โลโก้ของยี่ห้อต่างๆ  On-Demand - บริษัทหรือคนธรรมดาสามารถจ่ายเงินทำฟิลเตอร์แบบ custom ได้ แต่จำกัดตามตำแหน่งที่อยู่ และไม่อนุญาตให้ใช้โลโก้ของยี่ห้อต่างๆ เช่นกัน ฟิลเตอร์เซ็ตนี้ใช้ปรับแต่งลักษณะภาพและเสียงของวิดีโอ  Rewind - ไอคอนจะเป็นลูกศรชี้ซ้าย 3 อัน เป็นฟีเจอร์ที่ใช้เล่นวิดีโอย้อนกลับ ทั้งภาพและเสียง Fast Forward - ไอคอนของฟีเจอร์นี้จะเป็นรูปกระต่าย (ไม่มีเส้น) ใช้เร่งภาพและเสียงของวิดีโอให้เร็วขึ้น (แต่ไม่เร็วเท่า Faster Fast Forward) Faster Fast Forward - ไอคอนจะเป็นรูปกระต่าย มีเส้นด้านบนและด้านล่าง เป็นฟีเจอร์ใช้เร่งวิดีโอเป็น 2 เท่า ทั้งภาพและเสียงเลย Slow Motion - ตรงกันข้าม ไอคอนของฟีเจอร์นี้จะเป็นรูปหอยทาก ใช้ชะลอให้ภาพและเสียงของวิดีโอช้าลง เป็นชุดฟีเจอร์ที่จะดึงข้อมูลมาตอนถ่าย snap ให้รูปมีรายละเอียดเพิ่มเติม  Battery Life - เป็นฟิลเตอร์ที่จะแสดงว่าเครื่องคุณเหลือแบตเท่าไหร่ตามความเป็นจริง ณ ขณะนั้น ปกติไอคอนจะเป็นหน้ายิ้มสีเขียวเต็มๆ เฉพาะตอนแบตเต็ม และจะเป็นสีแดงใกล้หมด ตอนแบตอ่อนเป็นพิเศษ Time or Date - เป็นฟิลเตอร์แสดงวัน/เวลาที่ถ่ายรูปหรือวิดีโอนั้น ถ้าแตะเวลาที่โผล่มา ก็จะกลายเป็นวันที่ ถ้าแตะอีกรอบ ก็จะมีตัวเลือกแสดงวันที่แบบอื่นแทน Temperature - เป็นฟิลเตอร์แสดงอุณหภูมิของสถานที่ที่คุณถ่ายรูป/วิดีโอ ถ้าแตะอุณหภูมิที่ขึ้น ก็จะเปลี่ยนจากฟาเรนไฮต์เป็นเซลเซียสแทน Speed - เป็นฟิลเตอร์แสดงความเร็วที่เคลื่อนไหวตอนถ่ายรูปหรือวิดีโอ ถ้าอยู่เฉยๆ ก็จะขึ้นว่า 0 KM/H หรือ 0 MPH ถ้าแตะเลข ก็จะเปลี่ยนไปมาระหว่าง 2 ตัวเลือกนี้ เป็นชุดฟิลเตอร์สำหรับเปลี่ยนโทนสีของรูปหรือวิดีโอ  Black & White - เปลี่ยนรูปหรือวิดีโอเป็นสีขาวดำ Vintage หรือ Saturated - เปลี่ยนรูปหรือวิดีโอให้สีฟุ้งๆ ฉ่ำๆ ดูเป็น "รูปเก่า" Sepia - เปลี่ยนรูปหรือวิดีโอให้เป็นสีน้ำตาลออกเหลือง Bright - เปลี่ยนรูปหรือวิดีโอให้สว่างขึ้น ถ้าอยากใส่เพิ่มเกิน 1 ฟิลเตอร์ ก็ให้ปัดไปยังฟิลเตอร์ที่ต้องการ ให้ใช้นิ้วเดียวแตะรูปค้างไว้ แล้วใช้อีกนิ้วปัดหน้าจอ คุณใช้ได้มากถึง 3 ฟิลเตอร์ในรูปเดียว (Geofilter, Data, Color) และ 5 ฟิลเตอร์ในวิดีโอเดียว (Geofilter, Data, Color, Rewind และหนึ่งในฟิลเตอร์ speed) ฟีเจอร์ Lenses ใน Snapchat จะมีตัวเลือก face swap 2 แบบด้วยกัน คือสลับหน้าคุณกับคนอื่นในเฟรมเดียวกัน หรือสลับหน้าคุณกับรูปที่มีในเครื่อง ถ้าจะเปิดใช้ Lenses ให้แตะหน้าในเฟรมของกล้อง Snapchat ค้างไว้ สักพัก Lenses จะโผล่มาท้ายหน้าจอ Lens นี้จะอยู่ท้ายๆ รายการ มีไอคอนเป็นหน้ายิ้ม 2 หน้า พอเลือก Lens face swap สีเหลืองแล้ว จะมีหน้ายิ้ม 2 หน้าโผล่มาในหน้าจอ ให้คุณกับเพื่อนขยับหน้าตัวเองให้ตรงกับกรอบหน้าที่เห็นในหน้าจอ Snapchat เพื่อสลับหน้ากัน หน้าคุณจะไปโผล่ตรงตัวเพื่อน ส่วนหน้าเพื่อนก็จะมาโผล่ตรงตัวคุณ! Lens นี้จะอยู่ทางด้านล่างของรายการ โดยไอคอนของปุ่มเป็นรูปหน้ายิ้มกับกล้อง เลือกแล้ว Snapchat จะสแกนรูปในเครื่องจนเจอรูปที่มีใบหน้า สามารถสลับหน้ากับคุณได้ Snapchat จะสแกนรูป แล้วหารูปที่มีใบหน้า คุณจะไม่ได้เลือกรูปเอง จะเป็นหน้าที่ Snapchat สแกนเจอ ฟีเจอร์นี้จะซ้อนหน้าที่สแกนเจอในรูป ขึ้นมาแทนหน้าคุณแบบ real time เหมือนเป็นการสร้าง custom lens ตอนนั้นเลย! แตะรูปหรือวิดีโอ พิมพ์ข้อความ แล้วแตะ Done จากนั้นกด enter หรือแตะหน้าจอ ข้อความจะไปโผล่ที่กลางหน้าจอโดยอัตโนมัติ แตะ "T" ที่มุมขวาบนของหน้าจอ เพื่อเปิดใช้ text effects จะทำให้ข้อความใหญ่ขึ้น ชิดซ้ายอยู่กลางจอ และแถบคำบรรยายหรือ caption หายไป  แตะ “T” ครั้งที่ 2 เท่ากับ align หรือปรับตำแหน่งข้อความไปตรงกลาง แตะ “T” ครั้งที่ 3 เท่ากับเปลี่ยนข้อความกลับเป็นปกติ แตะแล้วลากข้อความเพื่อขยับไปมา ถ้าจะย่อข้อความให้เอานิ้วขยุ้มหน้าจอ หรือซูมเข้าเพื่อขยายข้อความ ถ้าจะหมุนข้อความให้จับด้วย 2 นิ้ว แล้วหมุนจัดองศาตามใจชอบ แตะที่ตัวข้อความ แล้ว color picker สำหรับเลือกสี กับคีย์บอร์ดจะเปิดขึ้นมา ให้แตะ color picker เพื่อเปลี่ยนสีข้อความ เสร็จแล้วให้แตะ Done, enter หรือแตะหน้าจอ ถ้าจะเปลี่ยนแปลงแค่ตัวอักษรหรือคำเดียว ให้เลือกตัวอักษรหรือคำนั้น แล้วแตะ color picker เพื่อเปลี่ยนสีเฉพาะตัวอักษรหรือคำนั้น แตะไอคอนสีเทียน ทางขวาสุดของมุมขวาบนของหน้าจอ แล้วเลือกสีใน color picker (กรอบเลือกสี) จากนั้นแตะหน้าจอเพื่อวาดรูป เสร็จแล้วให้แตะปุ่มสีเทียนอีกรอบ ถ้ายังไม่พอใจรูปที่วาดไป ให้แตะปุ่ม undo (ลูกศรโค้ง ชี้ซ้าย) ทางซ้ายของไอคอนสีทอง ปกติใน Android จะมีสีขาวดำแต่แรก แต่ถ้า iOS จะมีแถบเลื่อนสีรุ้งที่ไม่โชว์สีขาวดำ ถ้าจะใช้สีขาว ให้ลากนิ้วจากแถบเลื่อนสีรุ้งไปที่มุมซ้ายบน ถ้าจะใช้สีดำ ให้ลากนิ้วจากแถบเลื่อนสีรุ้งไปยังตรงกลางด้านล่าง และถ้าอยากจะใช้สีเทา ให้ลากนิ้วจากแถบเลื่อนสีรุ้งไปยังมุมซ้ายล่าง ส่วนถ้าอยากใช้สีที่ถูกซ่อนไว้ (เช่น ชมพูอ่อน baby pink หรือแดงเข้ม burgundy) ให้ลากนิ้วจากแถบเลื่อนสีรุ้งไปรอบๆ หน้าจอ เฉพาะ Android ที่มีสี “transparent” หรือโปร่งใส เวลาจะใช้ก็แค่แตะค้างไว้จนกรอบเลือกสีหรือ color palette โผล่มาครบถ้วน แล้วเลือกสี “transparent” ได้เลย ให้ทำตามขั้นตอนต่อไปนี้ ถ้าใช้ Snapchat เวอร์ชั่นเก่า แล้วไม่อยากอัพเดทเป็นเวอร์ชั่นใหม่ แตะที่รูปเพื่อเปิดช่องพิมพ์ แล้วพิมพ์ Sepia… สำคัญมากว่าต้องพิมพ์จุดครบ 3 จุด (ellipses) แตะที่รูปเพื่อเปิดช่องพิมพ์ แล้วพิมพ์ b&w… แตะที่รูปเพื่อเปิดช่องพิมพ์ แล้วพิมพ์ Negative… แตะปุ่ม Stickers ทางด้านบนของหน้าจอ (จะเป็นรูปโพสต์อิทพับไว้ ทางซ้ายของ “T”) ปัดรายการไปทางซ้ายหรือขวา เพื่อดูหมวดหมู่ต่างๆ จากนั้นเลื่อนลงไปจนเจอตัวเลือก พอแตะ emoji แล้วเท่ากับใส่ในรูป จากนั้นคุณก็เอานิ้วแตะแล้วลากไปไว้ในตำแหน่งที่ต้องการได้เลย คุณจะใช้กี่สติกเกอร์ก็ได้ เอานิ้วขยุ้มหน้าจอเข้ามาถ้าอยากย่อสติกเกอร์ หรือเอานิ้วขยายหน้าจอถ้าอยากให้สติกเกอร์ใหญ่ขึ้น ส่วนถ้าอยากหมุนสติกเกอร์ ก็แค่แตะ 2 นิ้วที่ 2 ด้านของสติกเกอร์ แล้วหมุนนิ้วพร้อมกัน ถ้าแตะสติกเกอร์ใน video Snap ค้างไว้ วิดีโอจะหยุดชั่วคราว (paused) คุณก็ลากสติกเกอร์ไปติดที่วัตถุต่างๆ ในกรอบได้เลย พอปล่อยแล้ว สติกเกอร์ก็จะ "ติด" อยู่กับวัตถุนั้น ถ้าวัตถุนั้นขยับ สติกเกอร์ก็จะขยับตาม เลือกสติกเกอร์ ซูมเข้าจนสติกเกอร์เสียรูป แล้วเน้นตรงขอบ emoji หรือสติกเกอร์ ขอบโปร่งใสนั้นจะเป็นเหมือนฟิลเตอร์สีแปลกกว่าเดิม ใช้กับรูปหรือวิดีโอนั้นได้เลย แตะไอคอนกรรไกรทางด้านบนของหน้าจอ แล้วลากนิ้วกำหนดกรอบของส่วนไหนในวิดีโอก็ได้ เช่น หน้าคน เท่านี้ก็ได้สติกเกอร์ที่ใช้นิ้วแตะแล้วย้ายไปมาได้ในหน้าจอ  สติกเกอร์ที่สร้างไว้จะโผล่มาทางด้านบนของเมนู Stickers ตอนแตะไอคอน Sticky-Note (โพสต์อิท) คุณลบสติกเกอร์จากรูปได้ โดยแตะค้างไว้แล้วลากขึ้นไปที่ไอคอน Sticky-Note ที่จะกลายเป็นถังขยะแทนตอนลากเข้าไปใกล้ เลนส์ยอดฮิตอันแรกที่คุณน่าจะรู้จัก ก็คือ "อ้วกเป็นสายรุ้ง" หลังจากนั้น Snapchat ก็ขยันออก Lenses ใหม่ๆ มาประจำ ทั้งสลับหน้า (face swap) หน้าสัตว์ต่างๆ แปลงกายเป็นคาแรกเตอร์ต่างๆ หน้าตาบิดเบี้ยว ไปจนถึง “Birthday Party” และอื่นๆ  Lenses นั้นเป็น special effects หรือลูกเล่นพิเศษที่ใช้สแกนหน้าได้แบบ real-time คุณจะเห็นรูปหรือวิดีโอเปลี่ยนแปลงไปในทันที เวลาขยับตัวหรือทำอะไรตามคำสั่งตอนใช้ Lens นั้น ปกติ Lenses จะเป็นแบบ interactive คือตอบสนองต่อการเคลื่อนไหวของคุณ เพราะงั้นคุณต้องทำตามคำสั่งในหน้าจอ ถึงจะได้ลูกเล่นตามต้องการ (เช่น อ้าปากแล้วจะมีอ้วกพุ่งออกมาเป็นสายรุ้ง) ปกติจะมี Lenses เด่นประจำวันให้ได้ใช้ฟรีวันละ 10 แบบ ซึ่งจะเปลี่ยนไปทุกวัน ถ้าคุณซื้อ Lenses ไว้ตอนมีให้เลือก ก็จะได้ใช้แบบถาวร ปกติต้องใช้ Lenses ก่อนถ่ายรูปหรืออัดวิดีโอ Snap แต่ถ้าเป็นฟิลเตอร์จะใส่หลังถ่าย Snap ซึ่งในรูป/วิดีโอ Snap เดียวกัน คุณสามารถใช้ได้ทั้ง Lenses และฟิลเตอร์เลย สมาร์ทโฟน Android ส่วนใหญ่ จะใช้ Lenses ไม่ได้ และใช้ได้เฉพาะกับ iPhone รุ่นใหม่ๆ เท่านั้น (แต่ก็มีหลายคนแจ้งว่าไม่ใช่ iPhone รุ่นใหม่ๆ ทุกเครื่องจะใช้ได้) ถ้าเครื่องที่ใช้ค่อนข้างเก่า ก็เป็นไปได้ว่าจะใช้ Lenses ไม่ได้ แต่บางทีถึงเป็นเครื่องใหม่ ใช้ฟีเจอร์นี้ไม่ได้ก็มี  iPhone 4 และ iPad 1st generation ก็ใช้ฟีเจอร์นี้ไม่ได้ แต่ก็มีรายงานว่าอุปกรณ์ต่างๆ ที่ปกติใช้ฟีเจอร์นี้ได้ บางทีก็ใช้ไม่ได้ขึ้นมาเหมือนกัน ถ้าอยากแน่ใจว่าใช้ Lenses ได้ชัวร์ ต้องใช้ Android 4.3 ขึ้นไป หรือเป็นอุปกรณ์ Android รุ่นใหม่ๆ แต่ถึงจะอัพเดทเป็นเวอร์ชั่นล่าสุดแล้ว บางคนก็ว่ายังใช้ฟีเจอร์นี้ไม่ได้อยู่ดี ถ้าจะใช้ Lenses ต้องแน่ใจก่อนว่าใช้ Snapchat เวอร์ชั่นล่าสุดแล้ว คุณอัพเดท Snapchat ได้ใน App Store หรือ Google Play Store ลองอ่านวิธีการอัพเดท Snapchat ดู ถ้าอยากรู้ขั้นตอนการอัพเดทแอพ Snapchat โดยละเอียด Lenses จะสแกนหน้าแล้วใส่ลูกเล่น ใช้ได้ทั้งกล้องหน้าและกล้องหลัง แต่ลองใช้กับกล้องหน้าก่อนจะง่ายกว่า ตอนเปิดแอพขึ้นมาจะเจอหน้าถ่ายรูปเลย ปกติคุณเปิดกล้องหน้าได้ 2 วิธีด้วยกัน แตะไอคอนขวาบน (วงกลมล้อมด้วยลูกศร 2 อัน) เพื่อเปิดกล้องหน้า หรือแตะหน้าจอ 2 ครั้งเพื่อสลับกล้องไปมา จะใช้ Lenses ให้ได้ผลเต็มที่ หน้าคุณต้องอยู่ในเฟรมครบถ้วน อย่าลืมเช็คแสงโดยรอบด้วย ถ้ามืดไป ระวังสแกนหน้าผิดพลาด ปัดหน้าจอไปทางซ้ายหรือขวาเพื่อเลือก Lenses ที่มี ปกติ Snapchat จะหมุนเวียนเปลี่ยนตัวเลือก Lens ไปเรื่อยๆ ทุกวัน รับรองมีตัวเลือกใหม่ๆ ไม่เบื่อแน่นอน  บาง Lenses ที่ฮิตๆ ก็เช่น อ้วกเป็นสายรุ้ง กรี๊ด ซอมบี้ "ตกหลุมรัก" และร้องไห้ Lens “Birthday Party” จะโผล่มาในวันเกิดของคุณ (ถ้าตั้ง Birthday Party ไว้ใน Settings) แต่จะใช้ Lens นี้ได้เหมือนกัน ถ้ามีวันเกิดเพื่อนคนไหนพอดี ยังไงลองมองหาไอคอนรูปเค้กข้าง username เพื่อนดู แปลว่าเป็นวันเกิดเพื่อน ถ้าแตะไอคอนเค้ก ก็จะเปิด Lens นี้ขึ้นมาทันที  พอ Lens มีการสับเปลี่ยนหมุนเวียนกันไป เลยทำให้บางทีก็ไม่มี Lens เดิมที่อยากจะใช้ แบบนี้ให้ลองกลับมาดูใหม่ในวัน (หรือ 2 วัน) ถัดไป เดี๋ยวก็วนมาอีก หลาย Lenses จะมีคำสั่งสั้นๆ โผล่มา ถ้าทำตามถึงจะมีลูกเล่น เช่น ถ้าอยากอ้วกเป็นสายรุ้ง ก็ต้องอ้าปากซะก่อน พร้อมแล้วให้แตะปุ่ม Capture ที่ด้านล่าง (จะมีรูปของฟีเจอร์ที่เลือกไว้) เพื่อถ่าย Snap (รูป) หรือแตะค้างไว้เพื่ออัดวิดีโอ (ไม่เกิน 10 วินาที) ลูกเล่นของ Lens ที่เลือกก็จะโผล่ในวิดีโอ Snap นั้นด้วย  ถ้าถ่ายเป็นรูป ด้านซ้ายล่างจะมีไอคอนเลข ‘3’ ในวงกลม แตะแล้วเท่ากับเลือกจำนวนวินาที (ไม่เกิน 10) ที่อยากให้รูปขึ้นก่อนจะหายไป ต้องใช้อุปกรณ์ Android 5.0 ขึ้นไป ถึงจะอัดวิดีโอ Snap พร้อมลูกเล่น Lens ได้ ถ้าเป็น iPhone 4, 4S หรือ iPad 2 จะใช้ไม่ได้ แต่ผู้ใช้ก็แจ้งมาว่าบางทีถึงเป็นอุปกรณ์ที่รองรับ แต่ใช้ฟีเจอร์นี้ไม่ได้ก็มี ลองใส่ลูกเล่นเพิ่มเติม (ใส่ข้อความ, วาดรูป, ใส่ emoji หรือสติกเกอร์) คุณใส่ลูกเล่นอื่นใน Snap ที่ใช้ฟีเจอร์ Lenses แล้วได้ด้วย (ตามที่อธิบายไว้ในหัวข้ออื่นๆ ของบทความนี้) พอถ่าย Snap แล้ว ก็ส่งไปให้ contacts ใน Snapchat ที่เลือกไว้ได้เลย หรือโพสต์ลง Story ตัวเอง (อยู่ได้ 24 ชั่วโมง) หรือจะเซฟรูป/วิดีโอไว้เฉยๆ ไม่โพสต์เหมือน Snap อื่นก็ได้  ไอคอนที่ 2 จากทางซ้าย ที่ด้านล่าง อันที่มีลูกศรและเส้น ใช้เซฟรูป/วิดีโอโดยไม่ต้องโพสต์ ไอคอนที่ 3 จากทางซ้าย ที่ด้านล่าง อันที่มีสี่เหลี่ยมกับเครื่องหมายบวก ใช้โพสต์ลง Story ที่จะโผล่มาให้ใครเห็นแค่ 24 ชั่วโมง แตะปุ่ม Send To สีฟ้า มุมขวาล่าง เพื่อเลือกคนที่คุณจะส่ง snap ให้ หรือจะเลือก Story ก็ได้ พอเลือกผู้รับแล้ว ให้แตะลูกศรสีฟ้ามุมขวาล่าง เพื่อส่ง Snap ได้เลย
ฟิลเตอร์คืออะไร. เช็คก่อนว่าอัพเดท Snapchat เป็นเวอร์ชั่นล่าสุดแล้ว. เปิดใช้ Filters. เปิดใช้ Location Services ให้ Snapchat. ถ่ายรูปหรืออัดวิดีโอ. ใส่ฟิลเตอร์ให้รูปหรือวิดีโอ. ใช้ Geofilter. ลองใช้ฟิลเตอร์สำหรับวิดีโอโดยเฉพาะ. ลองใช้ฟิลเตอร์ Data. ลองใช้ฟิลเตอร์ Color. ลองใช้มากกว่า 1 ฟิลเตอร์ในคราวเดียว. เปิดใช้ฟีเจอร์ Lenses เพื่อค้นหาตัวเลือกสลับหน้า (face swap). เลือกตัวเลือก face swap สีเหลือง เพื่อสลับหน้ากับคนที่อยู่ข้างๆ. ขยับหน้าของคุณกับเพื่อนให้ตรงกับช่องในหน้าจอ. เลือก Lens face swap สีม่วง เพื่อสลับหน้ากับรูปที่มีในเครื่อง. แตะที่หน้าที่จะสลับด้วย. เพิ่มข้อความในรูปหรือวิดีโอ. เปิดใช้ text effects. ขยับ ปรับขนาด และหมุนข้อความ. เปลี่ยนข้อความหรือสีข้อความ. วาดรูปในรูปถ่ายหรือวิดีโอ. หาสีที่ถูกซ่อนไว้. ถ่ายรูป. ใช้ฟิลเตอร์ sepia กับรูปนั้น. ใช้ฟิลเตอร์ขาวดำ (black and white) กับรูปนั้น. ใช้ฟิลเตอร์ negative กับรูปนั้น. ใส่สติกเกอร์, emoji หรือ Bitmoji. คุณยึดสติกเกอร์ไว้กับวัตถุใน Snap แบบวิดีโอได้ด้วย. ลองสร้างฟิลเตอร์แบบ custom ง่ายๆ โดยใช้สติกเกอร์หรือ emoji. สร้างสติกเกอร์. ฟีเจอร์ Lenses นี้ทำอะไรได้บ้าง. บางเครื่องหรืออุปกรณ์ ก็ใช้ Lenses ไม่ได้. อัพเดท Snapchat. สลับไปใช้ Snapchat ในโหมด Selfie. ยื่นมือถือออกห่างหน่อย จะได้เห็นทั้งหน้าชัดๆ. เลือก Lens ที่จะใช้. ทำตามคำสั่งของ Lens ที่เลือก. ถ่ายรูปหรืออัดวิดีโอ Snap. ส่ง Snap.
https://www.wikihow.com/Get-Effects-on-Snapchat https://www.wikihow.com/Get-Effects-on-Snapchat https://www.wikihow.com/Get-Effects-on-Snapchat https://www.wikihow.com/Get-Effects-on-Snapchat https://www.wikihow.com/Get-Effects-on-Snapchat https://www.wikihow.com/Get-Effects-on-Snapchat https://www.wikihow.com/Get-Effects-on-Snapchat
Using Filters Face-Swapping Adding Typed Text Using the Drawing Feature Using Older Versions Adding Stickers, Emojis and Bitmojis Using Lenses (Face Effects)